Пенелопа Круз

Ҷоизаи Доностия Ситора дар "Роҳрави фахрӣ"-и Ҳолливуд Ҷоми Волпӣ барои беҳтарин нақши занона Ҷоизаи Сезар Пенелопа Крус Санчес (аслан Пенелопе,; с.т. 28 апрели соли 1974, Алкобендас, Мадрид, Испониёи Франки) — ҳунарпеша ва тарроҳи Испониё. Машҳуртарин ҳунарпешаи Испониё ва яке аз аввалин ҳунарпешаҳои Испониё, ки дар Ҳолливуд маъруфият пайдо кард. Зиндагинома Пенелопа Круз 28 апрели соли 1974 дар шаҳри Мадрид ба дунё омадааст ва даврони кӯдакии ӯ дар ин ҷо гузаштааст. Падари ӯ савдогар ва модараш ороишгар буд. Ҳанӯз аз айёми хурдсолӣ Круз (ҳунарпешаро дар ватанаш чунин ном мебаранд) ба санъат, хусусан ба балет ва ҷаз мароқ зоҳир мекард. Ӯ он қадар ба рақс дил дода буд, ки мактабро хатм накарда онро тарк кард ва пурра ба ҳунари рақс машғул шуд. Круз балет ва рақсҳои испаниро дар Консерваторияи Миллии Испания дар Мадрид дар давоми 10 сол омӯхт ва баъд аз он ба Ню-Йорк омад, то дар мактаби санъати ҳунарпешагии Кристина Рот таҳсил кунад. То ҳунарпеша шудан, Пенелопа Круз барандаи барномаи телевизионӣ дар бораи ҳаёти ҷавонон буд. Пенелопа бо ҳунарпеша Ҳавэр Бардем (соли таваллудаш 1969), ки бо вай дар чандин филмҳо ҳунарнамои кардааст, моҳи июли соли 2010 хонадор мешавад. Онҳо ду фарзанд; писар - Леонардо (таваллудаш 25 январи соли 2012) ва духтар Луна (таваллудаш 22 июли 2013) доранд. Эҷодиёт Нақшҳои аввалинашро дар филмҳо ва сериалҳо Пенелопа ҳанӯз дар синни 16 солагӣ бозидааст. Вале ҳунарпеша пас аз чанд сол, баъд аз ба экранҳо баромадани филми "Айёми зебоӣ", ки ба чандин ҷоизаҳо дар Испания сазовор гардид, дар ватанаш машҳур шуд. Ин филм ҷоизаи Оскарро низ дар номинатсияи "Филми беҳтарини хориҷӣ" гирифт. Баъд аз иштирок дар чандин филмҳо, Крузро соли 1997 яке аз беҳтарин коргардонҳои Испания Педро Алмадовар барои бозӣ кардан дар нақши дуюмдараҷае ба филми даъват мекунад. Ин филм шуҳрати Пенелопаро боз афзуд. Филмҳои "Кишвари теппаҳову водиҳо" -, (соли 1998), "Одами дар пойафзолаш борон" Пенелопа Крузро ба тамошобинони амрикоӣ шиносонид. Соли 1999 Пенелопа боз бо Алмадовар ҳамкорӣ кард — ҳунарпеша яке аз нақшҳои асосиро дар филми машҳури "Дар бораи модарам", бозӣ кард, ки он яке аз филмҳои беҳтарини кинофестивали Канн гардид ва соҳиби ҷоизаи Оскар низ чун "Филми беҳтарини хориҷӣ" шуд. Баъд аз ин муваффақият ҳунарпешаро ба Ҳолливуд даъват карданд. Соли 2000 ӯ бо ҳамроҳии Метт Деймон дар филми Билли Боб Торнтон ва соле пас бо ҳамроҳии Ҷоннӣ Депп дар "Кокаин", ва бо Николас Кейҷ дар "Интихоби капитан Кореллӣ" " нақшҳо офарид. Соли 2001 Пенелопа бо Том Круз дар филми "Осмони ванилӣ" (римейки филми) нақш меофарад ва онҳо пас аз ин филм ба ҳам ишқварзӣ мекунанд. Баъд аз се сол, моҳи январи соли 2004 Том ва Пенелопа ақди никоҳ мебанданд. Пенелопа бо чаҳор забон — итолиёӣ, фаронсавӣ ва англисӣ ҳарф мезанад. ӯ забони итолиёвиро аз он сабаб омӯхтааст, ки мехост соли 2004 дар филми " " иштирок кунад. Круз ба ин муваффақ мешавад ва он сол ҷоизаи беҳтарин ҳунарпеша дар Итолиёро мегирад. Пенелопа вақт ва пули зиёди худро ба кумаки башардӯстона ва корҳои хайриявӣ сарф мекунад. Соли 1997 ӯ тайи ду моҳ дар Уганда дар созмони кумаки башардӯстона кор кардааст. Дӯсти беҳтаринаш ҳунарпешаи машҳур — Салма Хайек мебошад. Ҷоизаҳо Рӯйхати пурра дар сайти.